Մարկ Այզիկովիչ

**Մարկ Լվովիչ Այզիկովիչ** (), խորհրդային և ուկրաինացի երաժիշտ, երգիչ, դերասան, կոմպոզիտոր, «Фестиваль» խմբի գեղարվեստական ղեկավար (1983 թվականից) և մենակատար, 1991 թվականից` Բեռլինի «Հրեական երգի թատրոնի» ղեկավար։ 2005 թվականին Նյու Յորքում արժանացել է «Տարվա մարդ» կոչմանը։ 2010 թվականին պարգևատրվել է Գերմանիայի կառավարության կողմից ինտեգրման ուղղությամբ ակտիվ աշխատանքի համար։

## Կենսագրություն
Ծնվել է մսավաճառի ընտանիքում։ Դպրոցական տարիներին սովորել է Պատանեկան ստեղծագործական թատրոնում, որը լավագույններից մեկն էր Խորհրդային Միությունում։ Դեռ այն ժամանակ նա լավ է երգել, իսկ բեմում մարմնավորել է բացառապես արքայազների։

1970 թվականին ավարտել է Խարկովի գեղարվեստի ինստիտուտը` դերասանական վարպետություն և վոկալ մասնագիտություններով, աշխատել է Դնեպրոպետրովսկի թատրոնում։ 1973 թվականին մեկնել է աշխատելու Սախալինում՝ որպես դերասան-ռեժիսոր, երգել «Прибой» ռեստորանում։

1976 թվականին դարձել է Պոլտավայի «Краяне» ֆոլկլոր ռոք-անսամբլի վոկալիստը։ 1977 թվականին նոյեմբերին նրա հիման վրա կոմպոզիտոր Մաքսիմ Դունաևսկու հետ համատեղ ստեղծել է «Фестиваль» անսամբլը։ Այնուհետև «Фестиваль» համույթը ձայնագրել է նվագախմբային երաժշտություն 36 լեգենդար ֆիլմերի և մուլտֆիլմերի համար, ինչպիսիք են` «Դ'Արտանյանը և երեք հրացանակիրները», «Ախ, վոդևիլ, վոդևիլ...», «Թռչող նավը», «Վաճառված ծիծաղ», «Յոթ երջանիկ նոտա», «Վստահություն, որը պայթեց», «Գանձերի կղզի», «Լուսավոր անձնավորություն» և այլն։ Համերգային շրջագայությունների ժամանակ անսամբլի հետ ելույթ են ունեցել Միխայիլ Բոյարսկին, Նիկոլայ Կարաչենցովը, Պավել Սմեյանը, Ժաննա Ռոժդեստվենսկայան, Լյուդմիլա Լարինան, Իրինա Պոնարովսկայան։

1990 թվականին՝ խմբի ցրվելուց հետո, Այզիկովիչը մեկնել է Գերմանիա։ Իր արտասահմանյան կարիերայի սկիզբ դարձել իդիշով գերմանացի կատարող Կարստեն Տրոյկեի հետ․ նա իր ծրագիր է հրավիրել Մարկին, որը եղել է այդ լեզվի կրող, բայց նախկինում պրոֆեսիոնալ մակարդակում երբեք չէր բախվել հրեա բանահյուսության հետ։ Մի քանի տարի անց Այզիկովիչն արդեն հանդես է եկել իր մենահամերգներով, դարձել է 20-ից ավելի ֆիլմերի և երաժշտական ներկայացումների երաժշտության հեղինակ։ Գերմանիայում Այզիկովիչը նկարահանվել է 6 գեղարվեստական ֆիլմերում, կատարել շուրջ տասը դեր թատրոնի բեմում, ձայնագրել 11 ձայնասկավառակ հրեական երգերով և պատրաստել 7 համերգային ծրագիր։ 1991 թվականին նա ստեղծել և ղեկավարել է Բեռլինի «Հրեական երգի թատրոնը», որի հետ շրջագայել է գրեթե ամբողջ Եվրոպայում։ Տասը տարվա ընթացքում թատրոնում տեղի է ունեցել 12 պրեմիերա՝ Շոլոմ-Ալեյխեմի «Տեվյեն կաթնավաճառ», «Հոբը» Ի․ Ռոտի վեպի հիման վրա, Ի․ Մանգերի «Մեգիլան», Մ․ Սաֆիրի «Խումեշլիդերը», ինչպես նաև ժամանակակից ստեղծագործություններ։

Մահացել է 2013 թվականի մարտի 17-ին Բեռլինում, ուռուցքային հիվանդությունից։

## Ֆիլմագրություն
### Դերեր կինոյում
* 1981 թվական՝ «Ուր պիտի կորչի», վոկալ-գործիքային անսամբլի մասնակից, որը ձայնակցում է Միխայիլ Բոյարսկու հերոսին «Остановись!» և «Городские цветы» երգերի կատարումներում
* 1981 թվական՝ «Յոթ երջանիկ նոտաներ»՝ էպիզոդ
* 1981 թվական՝ «Վաճառված ծիծաղելը»՝ տղամարդ Բարոն Տեչի շքախմբում
* 1999 թվական՝ «Անբարենպաստ իրադարձություն» (Գերմանիա)
* 2003 թվական՝ «Բաբի Յառ»՝ Կանտոր

## Աուդիոձայնագրություններ Մարկ Այզիկովիչի մասնակցությամբ
* 1982 թվական՝ «Թրչող նավը»՝ Պոլկան
* 1983 թվական՝ «Երեք հրացանակիրներ» (վինիլ)՝ Պորտոս

## Սկավառակագրություն
* 1993 թվական՝ «Der Fremde», (CD)
* 1996 թվական՝ «Jedeach Bridelach», (CD)
* 1999 թվական՝ «Ռուսական և ուկրաինական երգեր», (CD)
* 2001 թվական՝ «In jiddischn wort» (CD)
* 2007 թվական՝ «Nisht Geshtojgn, Nisht Geflojgn», (CD)
* 2009 թվական՝ «A Spil af Yiddish», (CD)

## Մ. Այզիկովիչի կատարմամբ հայտնի երգեր
* «Баллада об опасной дороге» (երաժշտությունը՝ Մաքսիմ Դունաևսկու, տեքստը՝ Յուրի Ռյաշենցևի)
* «Листья жгут» (երաժշտությունը՝ Մաքսիմ Դունաևսկու, տեքստը՝ Նաում Օլևի)
* «Венецианский музыкант» (երաժշտությունը և տեքստը՝ Կոնստանտին Նիկոլսկու)
* «Монолог нужного человека» (երաժշտությունը՝ Լորա Կվինտի, տեքստը՝ Վլադիմիր Ալենիկովի)
* «Не судьба!» (երաժշտությունը՝ Դմիտրի Դանինի, տեքստը՝ Նաում Օլևի)

## Ծանութագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:21-րդ դարի կոմպոզիտորներ
Կատեգորիա:Դերասաններ այբբենական կարգով
Կատեգորիա:Երաժիշտներ այբբենական կարգով
Կատեգորիա:Խորհրդային դերասաններ
Կատեգորիա:Խորհրդային երաժիշտներ
Կատեգորիա:Խորհրդային կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Ուկրաինացի դերասաններ
Կատեգորիա:Ուկրաինացի երգիչներ
Կատեգորիա:Ուկրաինացի կոմպոզիտորներ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուս կոմպոզիտորներ